આજે ધોરણ 10નુ પરિણામ જાહેર થયું હતું. તેમાં રાજ્યમાં પ્રથમ રહેવામાં સુરતનો વિદ્યાર્થી મેદાન મારી ગયો હતો. સુરતની આઈએન ટેકરાવાળા સ્કૂલના વિદ્યાર્થી પ્રતિક ગિરીશભાઈ માનાણીએ ધોરણ 10માં 99.99 પર્સેન્ટાઈલ સાથે 96.50 ટકા પ્રાપ્ત કર્યા છે. ધોરણ-10માં રાજ્યમાં નંબર વન રહેલા પ્રતિકના પિતાએ જણાવ્યું હતું કે, હું તો ધોરણ-10માં નાપાસ થયો હતો. પરંતુ આજે મારા દીકરાએ રાજ્યમાં પ્રથમ આવીને મને અપાર આનંદ અને ખુશી આપી છે.